เล่นเกมแบล็กเมจิก เล่นเกมแบล็กเมจิกแบบอื่นๆ
คุณจะต้องสอนความลับของแบล็กเมจิกให้ผู้ช่วย เลือกใครสักคนแล้วพาเขาเข้าไปอีกห้องหนึ่ง หรือไม่ก็ติดต่อเขาล่วงหน้าก่อนที่คุณกับเพื่อนๆ จะมารวมตัวกัน คนในกลุ่มที่เหลือจะเป็นผู้ชมและจะตามมาทีหลัง ถ้าคุณอยากให้มันดูขลังยิ่งขึ้น ให้บอกคนในกลุ่มว่าคุณต้องการห้องเงียบๆ เพื่อ "สร้างการเชื่อมโยงทางจิต" เมื่ออยู่กันแค่สองคนแล้ว ให้บอกความลับของเกมนี้กับผู้ช่วย บอกเขาว่าคุณจะชี้ไปที่สิ่งของต่างๆ ในห้อง แล้วถามว่าของแต่ละชิ้นใช่ของที่คุณคิดไหม เขาควรจะตอบว่า "ไม่" ไปเรื่อยๆ แต่ให้สังเกตสีของสิ่งของที่คุณชี้ เมื่อคุณชี้ไปที่สิ่งของที่เป็นสีดำ ให้เขาตอบว่า "ไม่" อีกครั้ง แต่สิ่งของชิ้น ถัดไป ที่คุณชี้จะเป็นคำตอบที่ถูกต้อง และเขาจะต้องตอบว่า "ใช่" เมื่อคุณชี้ไปที่สิ่งนั้น  ถ้าคุณยังไม่เข้าใจขั้นตอนนี้ ให้อ่านวิธีเล่นต่อไปเพื่อดูรายละเอียดว่าเกมนี้เล่นอย่างไร เกมนี้เล่นได้หลายแบบและใช้สัญญาณที่เป็นความลับแตกต่างกันไป ซึ่งวิธีเล่นแบบอื่นๆ จะอยู่ด้านล่างในอีกหัวข้อหนึ่ง ทิ้งผู้ช่วยไว้ในห้องนั้นคนเดียว และอย่าให้ผู้ช่วยได้ยินคุณเด็ดขาด ไม่อย่างนั้นผู้ชมอาจจะสงสัยอย่างผิดๆ ว่าผู้ช่วย "ทางจิต" นั้นแค่แอบฟังเฉยๆ เลือกอาสาสมัครให้เลือกสิ่งของอะไรก็ได้ที่อยู่ในห้องมา 1 อย่าง ให้เขาบอกคุณว่าของสิ่งนั้นคืออะไร โดยอธิบายว่าคุณจะต้องส่งข้อความทางจิตไปบอกผู้ช่วยเพื่อให้เขารู้ว่าอาสาสมัครเลือกของชิ้นไหน ถ้าผู้ชมคิดว่าผู้ช่วยแอบฟังอยู่ ก็ให้อาสาสมัครชี้ไปที่สิ่งของนั้นแทน บอกให้เขาเดินไปที่สิ่งของแล้วชี้ใกล้ๆ เพื่อให้แน่ใจว่าเป็นของชิ้นไหน เช็กดูว่าผู้ชมทุกคนรู้ว่าของสิ่งนั้นคืออะไร แล้วบอกให้พวกเขาเก็บเป็นความลับไม่ให้ผู้ช่วยของคุณรู้ เรียกผู้ช่วยกลับมาที่ห้อง ถ้าเขาไม่ได้ยิน ก็ให้ส่งกลุ่มคนไปตามเขามา ถ้าคุณส่งคนไปตามแค่คนเดียว คนในกลุ่มที่เหลืออาจจะคิดว่าคนๆ นั้นเป็นคนบอกผู้ช่วยว่าเป็นของชิ้นไหน ซึ่งจะทำให้เกมนี้ดูลึกลับน้อยลง ชี้ไปที่หน้าต่าง เก้าอี้ เสื้อผ้า อะไรก็ได้ในห้องที่ ไม่ได้ ถูกเลือก แล้วถามคำถามนี้ ใส่ชื่อสิ่งของชิ้นนั้นลงไปในช่องว่าง ตราบใดที่คุณเลี่ยงสิ่งของที่เป็นสีดำ ผู้ช่วยก็จะตอบว่า "ไม่"  ลองชี้ไปที่สิ่งของด้วยวิธีต่างๆ กัน ใช้สองนิ้วชี้ไปที่ของสิ่งหนึ่ง จากนั้นก็โบกมือน้อยๆ ที่ของชิ้นถัดไป แล้วคนจะสงสัยว่าคุณกับผู้ช่วยน่าจะให้ท่าทางเป็นรหัสลับ ซึ่งจะทำให้พวกเขาเข้าใจผิดและทายวิธีการที่ถูกต้องจริงๆ ได้ยากขึ้น หรือคุณอาจจะแสดงพิธีกรรม "การส่งข้อความทางโทรจิต" ก่อนชี้ไปที่สิ่งของด้วยการเอานิ้วมือไว้ข้างศีรษะแล้วจ้องไปที่ผู้ช่วย ชี้ไปที่สิ่งของสีดำ เลือกสิ่งที่อาสาสมัคร ไม่ได้ เลือก ถามเขาว่า "ฉันกำลังคิดถึง ___ อยู่หรือเปล่า" เติมสิ่งของสีดำในช่องว่าง ผู้ช่วยของคุณก็จะตอบอีกครั้งว่า "ไม่ใช่" ตามที่เตี๊ยมกับผู้ช่วยไว้ล่วงหน้า สิ่งของที่คุณชี้ถัดจากสิ่งของที่เป็นสีดำคือสิ่งที่อาสาสมัครทายไว้ พอคุณถามคำถาม ครั้งนี้ผู้ช่วยของคุณก็จะตอบ "ใช่" และผู้ชมก็จะประหลาดใจว่าคุณบอกความลับนี้ได้อย่างไร พอถึงจุดนี้ ผู้ชมก็มักจะพยายามทายว่าคุณทำได้อย่างไร ยิ้มแล้วตอบว่า "ไม่ใช่" เวลาที่มีใครทายผิด หรือไม่ก็ทำให้ดูอีกครั้งในแบบใหม่เพื่อให้เขาเห็นว่าเขาทายผิด เช่น ถ้ามีคนทายว่า คุณจะชี้ไปที่สิ่งของที่ถูกต้องในครั้งที่ 5 เสมอ ก็ให้ใช้ของสิ่งอื่นแล้วทายใหม่ แล้วชี้ของสิ่งนั้นในครั้งที่ 3 หรือครั้งที่ 8  เพื่อให้ผู้ชมเดาได้นานที่สุด ให้ใช้วิธีการเล่นแบบอื่นๆ ตามวิธีการด้านล่างนี้ ถ้าคุณเตรียมการล่วงหน้า คุณก็จะได้แผนการที่ซับซ้อนยิ่งขึ้นกับผู้ช่วย เช่น คุณอาจจะใช้วิธีการ "สีดำ" ในรอบแรก ใช้ตัวเลขในรอบที่สอง และกลับมาใช้วิธีการสีดำอีกครั้งในรอบที่สาม แทนที่จะใช้วิธี "สิ่งของสีดำ" ให้บอกผู้ช่วยว่าสิ่งของชิ้นที่ 7 จะเป็นคำตอบที่ถูกต้องเสมอ แน่นอนว่าคุณจะใช้เลขอะไรก็ได้ แต่การเลือกตัวเลขที่มากกว่า 5 จะทำให้ผู้ชมจับทางถูกได้น้อยกว่า ในการที่จะทำให้ผู้ชมงงงวยยิ่งกว่าเดิมนั้น ให้อาสาสมัครเป็นคนชี้ไปที่สิ่งของแทน กำหนดสัญญาณล่วงหน้ากับผู้ช่วยเพื่อให้เขารู้ว่าสิ่งของชิ้นไหนเป็นชิ้นที่ถูกต้อง เช่น เคาะเท้าเบาๆ กระพริบตาถี่ๆ หรือเกาแขนเมื่ออาสาสมัครชี้ไปที่สิ่งของที่ถูกต้อง  ผู้ชมที่หูตาไวอาจจะมองคุณระหว่างที่เล่นเกม เพราะฉะนั้นมันก็อาจจะเป็นวิธีการที่เล่นให้เนียนได้ยาก ถ้าทำได้ให้ยืนข้างหลังผู้ชม และทำท่าทางที่ไม่โจ่งแจ้งอื่นๆ ที่ ไม่ใช่ ส่วนหนึ่งของรหัสลับเพื่อให้ผู้ชมเดาผิดทาง ผู้ช่วยที่สามารถเบี่ยงเบนความสนใจของผู้ชมได้จะยิ่งช่วยให้เกมเวอร์ชันนี้แนบเนียนยิ่งขึ้น ให้เขาปล่อยมุก บิดขี้เกียจ หรือแกล้งทำเป็นคิดหนักเวลาโดนถามขณะที่ใช้หางตาสังเกตสัญญาณที่คุณส่งให้ สร้าง "กฎ" ขึ้นมาว่าคำไหน "ดี" แต่อย่าให้ใครรู้กฎนั้น กฎที่ว่าอาจจะเป็น "คำที่ลงท้ายด้วยแม่กดคือคำดี" "คำที่มีสระประสมคือคำดี" "คำที่มีเสียง ช ช้างคือคำดี" อะไรก็ได้ที่คุณนึกออก นอกนั้นคือคำที่ "ไม่ดี" ให้ผู้ชมพูดแต่ละคำออกมาดังๆ จากนั้นบอกเขาว่าเป็นคำดีหรือไม่ดี ซึ่งผู้ชมก็น่าจะพยายามทายด้วยการพูดคำออกมาเฉยๆ บอกพวกเขาว่าอย่าทายกฎออกมาดังๆ เพื่อให้คนอื่นที่ยังเดาไม่ถูกเดาต่อไป แม้ว่าคุณจะไม่เชื่อในเรื่องของการมี "ญาณทิพย์" แต่คุณก็สามารถเดาได้ว่าอีกฝ่ายกำลังโกหกหรือพูดความจริงผ่านทางน้ำเสียงหรือภาษาท่าทาง เลือกสมาชิกในครอบครัวหรือเพื่อนที่คุณสนิท เพราะว่าคุณจะคุ้นเคยกับการพูดคุยกับเขามากกว่า จากนั้นสังเกตให้ดี ให้เขาพูดว่า "ฉันกำลังคิดถึง __" ขณะที่มองมาที่คุณ แล้วพยายามดูว่าเขาโกหกหรือเปล่าจากสีหน้า การเคลื่อนไหว และน้ำเสียง นักจิตบำบัดและนักวิจัยส่วนใหญ่ไม่เชื่อว่า "การรับรู้นอกประสาทรับสัมผัส"  หรือความสามารถลึกลับในการส่งสารทางความคิดนั้นมีอยู่จริง แต่ถ้าคุณสนใจอยากเรียนรู้เพิ่มเติม งานวิจัยในหัวข้อนี้ก็มีอยู่มากมาย
ขอให้ผู้ช่วยตามคุณไปที่อีกห้อง. เล่าให้ผู้ช่วยฟังว่าเกมเล่นอย่างไร. กลับจากห้องมาคนเดียว. ขอให้ผู้ชมแต่ละคนเลือกสิ่งของอะไรก็ได้ในห้อง. เรียกผู้ช่วยกลับมาที่ห้อง. ชี้ไปที่สิ่งของสัก 2-3 อย่างในห้อง ถามว่า "ฉันกำลังคิดถึง ___ อยู่หรือเปล่า." ชี้ไปที่สิ่งของที่เป็นสีดำ. ชี้ไปที่สิ่งของที่ถูกต้อง. ให้ผู้ชมทายว่าคุณทำได้อย่างไร. เลือกตัวเลขกับผู้ช่วย. กำหนดท่าทางที่เป็นรหัส แล้วให้คนอื่นเป็นคนถามคำถาม. ทายคำแทนการชี้ไปที่สิ่งของ. พยายามทายโดยไม่ใช้รหัสเลย!
https://www.wikihow.com/Play-Black-Magic https://www.wikihow.com/Play-Black-Magic
Playing Black Magic Variations on Black Magic